SVT ปี 65 กำไรโต 28% ทะลุ 85 ลบ. แจกปันผล 0.05 บ. XD 9 มี.ค.นี้
SVT ปิดงบปี 65 กำไรแตะ 85.27 ลบ. โต 28% อานิสงส์รายได้ขายสินค้าผ่านเครื่องจำหน่ายสินค้าอัตโนมัติพุ่ง พร้อมแจกปันผล 0.05 บ. ขึ้นเครื่องหมาย XD 9 มี.ค.นี้
SVT ปิดงบปี 65 กำไรแตะ 85.27 ลบ. โต 28% อานิสงส์รายได้ขายสินค้าผ่านเครื่องจำหน่ายสินค้าอัตโนมัติพุ่ง พร้อมแจกปันผล 0.05 บ. ขึ้นเครื่องหมาย XD 9 มี.ค.นี้
23 ก.พ. 2566

บริษัท ซันเวนดิ้ง เทคโนโลยี จำกัด (มหาชน) หรือ SVT รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

สำหรับผลการดำเนินงานงวดปี 65 บริษัทมีรายได้รวม 2,244.52 ล้านบาท เพิ่มขึ้น 14.32% จากปีก่อน เนื่องมาจากการเพิ่มขึ้นของรายได้จากการขายสินค้าผ่านเครื่องจำหน่ายสินค้าอัตโนมัติเป็นหลัก จากการที่บริษัทขยายการติดตั้งเครื่องจำหน่ายสินค้าอัตโนมัติเพื่อให้บริการตามสถานที่บริการต่างๆ เพิ่มขึ้นอย่างต่อเนื่อง และขยายพื้นที่จังหวัดการให้บริการเพิ่มขึ้นจากการเปิดสาขาเพิ่ม 4 สาขา คือ สาขาลำพูน ในเดือนมกราคมเพื่อให้บริการทางภาคเหนือ สาขาอุบลราชธานี ในเดือนสิงหาคมเพื่อให้บริการทางภาคตะวันออกเฉียงเหนือ สาขาชลบุรี 2 ในเดือนกันยายน และสาขาปทุมธานีในเดือนพฤศจิกายน
นอกจากนั้นที่ประชุมคณะกรรมการบริษัทฯ วันที่ 23 ก.พ.66 จ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค. 65 เป็นเงินสดในอัตรา 0.05 บาท กำหนดขึ้นเครื่องหมาย XD วันที่ 9 มี.ค.66 และกำหนดจ่ายเงินปันผลในวันที่ 19 พ.ค.66